Pólvora, música i sàtira, Manises ja està en falles
09 de març de 2023

Els primers actes que donen l'avís que les falles 2023 han començat ja són ací i les comissions falleres treballen a contra rellotge perquè les festes siguen tot un èxit

Manises, 9 de març. Amb el tall de la cinta que inaugurà l'exposició del Ninot, les Falleres Majors de Manises Carina Lellig i Maria Saura, el dia 19 de febrer van començar els actes previs a les festes falleres, una exposició que ha estat a Casa de Cultura fins al 28 de febrer.

Segons Javier Mansilla, regidor de Festes de l’Ajuntament de Manises, “esperem que siguen unes falles inoblidables per a totes i tots i, des d’aquestes línies, aprofite per anima els manisers i maniseres a gaudir de la nostra tradicional festa, la festa de les falles”.

El dia 25 vam poder gaudir de la Crida, un acte que va reunir a totes les falleres i fallers de Manises i que va culminar amb un espectacular castell, en aquest esdeveniment tan esperat les falleres Majors de Manises, Carina i Maria, van donar tret d’eixida a les Falles 2023. El 4 de març els més majors ens van fer somriure amb la sàtira i la crítica en la seua cavalcada del Ninot, en la qual un any més ens van demostrar l'art i l'enginy que tenen per a omplir de festa i il·lusió els carrers de la nostra ciutat. Els més xicotets es van divertir en la cavalcada del Ninot infantil, una vesprada plena de color i música que va recórrer els carrers de Manises el dia 5 de març.

El 10 de març la Junta Local Fallera de Manises celebra la Planta de la seua falla amb un sopar de faixa per els i les representants majors i infantils de les diferents comissions. Una de les nits que més nervis i emocions deslliga és la Nit de la planta, el 15 de març totes les falleres i fallers podran veure per fi culminat el treball de tot l'any i gaudir dels seus monuments, verdaders protagonistes de la festa.

I com tot esforç té la seu recompensa el jurat visitarà les falles el dia 16 al matí i per la vesprada, en un emotiu acte que reuneix a totes les comissions falleres, donará reconeixement a aquest treball col·lectiu i entregará els merescuts premis a les comissions falleres. El lliurament de guardons acabarà amb un castell de focs artificials.

Les falleres majors de totes les comissions de Manises realitzarán la tradicional visita de cortesia als monuments el dia 17 de març pel matí, l'últim acte abans de l'emotiva i esperada ofrena de flors a la Verge dels Desemparats el 18 de març en la plaça de Rafael Atard.

I per a finalitzar la setmana fallera el 19 de març a les 12 hores tambe en la plaza Rafael Atard tindrà lloc la missa en honor al patró Sant Josep, un poquet més tard a les 13.30 la mascletá a la parada de Metro Manises i per a concloure, el colofó a tota la festa, la crema dels monuments que començarà a partir de les 22 hores, sent la primera, la Falla Infantil premiada amb el primer premi.